প্রধানমন্ত্রী হয়েও আক্ষেপ! গোপন কথা বলে ফেললেন মোদি

ওয়েব ডেস্ক: বিগত লোকসভা ভোটের আগে নিজেকে ‘অ্যা-বায়োলোজিক্যাল’ বলে দাবি করেছিলেন নরেন্দ্র মোদি (Narendra Modi)। সেই নিয়ে বিতর্ক হয়েছিল বিস্তর। কিন্তু ক্ষমতায় এসেই বয়ান বদলে ফেলেছেন প্রধানমন্ত্রী (Prime Minister)। সম্প্রতি, একটি পডকাস্টে (Modi Podcast) নিজেকে ‘মানুষ’ বলে দাবি করেছেন তিনি। এই পডকাস্টের একটি প্রোমো ভিডিওকে ইতিমধ্যে শুরু হয়েছে রাজনৈতিক তর্জা। এবার এই একান্ত সাক্ষাৎকারের পুরো ভিডিও (Viral Video) প্রকাশ পেয়েছে। সেখানে নিজের জীবন সম্পর্কে অনেক মন্তব্য করেছেন প্রধানমন্ত্রী মোদি।

Thank you, Sir @narendramodi, for spending so much time with @Nithin0dha and me on a Sunday at 9 pm. Thank you for creating this stable, robust, political, and economic ecosystem that has allowed people like us, who came from nowhere, to thrive.?? pic.twitter.com/PTsFYHMdsr

— Nikhil Kamath (@nikhilkamathcio) February 13, 2023

এখনও পর্যন্ত তিনবার নির্বাচিত হয়ে ভারতের প্রধানমন্ত্রী হয়েছেন নরেন্দ্র মোদি। কিন্তু তিনবার তিনি তিন রকম অভিজ্ঞতা সঞ্চয় করেছেন। এই পডকাস্টে তিনি নিজের প্রধানমন্ত্রী হওয়ার অভিজ্ঞতা ভাগ করে নিয়েছেন। মোদি বলেছেন, “প্রথম বার তো আমাকে সবাই বোঝার চেষ্টা করছিল। আমি দিল্লিকে বোঝার চেষ্টা করছিলাম। দ্বিতীয় বার অতীতের অভিজ্ঞতা দিয়ে আমি বিচার বিবেচনা করার চেষ্টা করতাম। কিন্তু তৃতীয় বার আমার ভাবনা বদলে গিয়েছে। এখন আমার মনোবল আরও জোরদার এবং স্বপ্নগুলোর পরিধিও বেড়ে গিয়েছে।”

আরও পড়ুন: ইন্ডিয়ায় কংগ্রেস একঘরে বিহারে একাই লড়তে চায় RJD! মন্তব্য তেজস্বীর

তবে দেশের প্রধানমন্ত্রী হওয়ার পরেও বেশ কিছু বিষয় নিয়ে আক্ষেপ রয়েছে মোদির মনে। তিনি পডকাস্টে স্বীকার করেছেন, গুজরাতের মুখ্যমন্ত্রী এবং দেশের প্রধানমন্ত্রী হওয়ার পর নাকি তাঁর সব বন্ধুরা তাঁর থেকে দূরে চলে গিয়েছে। এই বিষয়ে মোদি বলেন, “মুখ্যমন্ত্রী হওয়ার পর আমি ছোটবেলার অনেক বন্ধুকে ফোন করেছিলাম। কিন্তু ওরা সকলে আমাকে মুখ্যমন্ত্রী হিসাবে দেখছিল। আমাকে ‘তুই’ বলে ডাকার মতো আর কেউ নেই।”

I hope you all enjoy this as much as we enjoyed creating it for you! https://t.co/xth1Vixohn

— Narendra Modi (@narendramodi) January 9, 2025

কিন্তু ছাত্রাবস্থায় কেমন ছিলেন মোদি? একথা বলতে গিয়ে তিনি একবাক্যে স্বীকার করে নেন যে, স্কুলে তিনি খুব ভালো পড়ুয়া ছিলেন না। এই প্রসঙ্গে প্রধানমন্ত্রী মোদি বলেন, “আমি তেমন চোখে পড়ার মতো কিছু করিনি স্কুলে। ভেলজিভাই চৌধরি নামের আমাদের এক শিক্ষক ছিলেন। তিনি আমাকে অনেক উৎসাহ দিতেন। আমার বাবাকে বলেওছিলেন, আমার প্রতিভার কথা। পরীক্ষায় কখনও মনোযোগ দিতাম না আমি।”